**IZRAKSTS**

**Biedrības “Latvijas badmintona federācija”**

vienotais reģ. Nr.40008023393

Biedru sapulces protokols Nr. 2024/1

Rīgā, Grostonas ielā 6B , 2024. gada 25. martā.

(vieta) (datums)

Biedru sapulci sasaukusi *valde.*

Biedriem par sapulces sasaukšanu paziņots 2022. gada 4. martā.

Paziņošanas veids: biedru sapulce tika sasaukta ar rakstisku uzaicinājumu katram biedram. (LBF Statūtu 7.5. punkts)

Kopējais biedrības *biedru* skaits: 27;

Sapulcē klātesošo *biedru* skaits: 16, sapulce saskaņā ar statūtu noteikumiem ir lemttiesīga.

Sapulces vadītājs: Viesturs Bajārs.

*/Ja biedru sapulci nevada valdes priekšsēdētājs, biedru sapulcei jālemj par cita sapulces vadītāja ievēlēšanu un minētais lēmums jāatspoguļo sapulces protokolā/*

Protokolists: Uldis Krastiņš.

**Darba kārtībā:**

1. Biedru sapulces vadītāja un protokolista apstiprināšana.
2. Ziņojums par Biedru sapulcē klātesošo biedru skaitu.
3. Biedru sapulces ierakstīšana un ieraksta publicēšana.
4. Biedru sapulces darba kārtības apstiprināšana.
5. Balsu skaitītāja ievēlēšana.
6. LBF Valdes locekļu ziņojumi.
7. Lēmums par LBF Biedru maksu 2024. gadā.
8. Lēmums par reitinga licences maksu 2024. gadā.
9. Lēmums par Gada pārskata apstiprināšanu.
10. Lēmums par Revidenta ziņojuma apstiprināšanu.
11. Revidenta apstiprināšana nākamajam gadam.
12. Diskusijas

**Sapulcē nolēma:**

1. Par sapulces vadītāju iecelt LBF valdes priekšsēdētāju Viesturu Bajāru un protokolista apstiprināšana.

Par 16, Pret 0.

2. Protokolists U. Krastiņš ziņo, ka kārtējā biedru sapulcē ir pārstāvēti 16 LBF biedri.

3. Par sapulces ierakstīšanu.

Par 16 Pret 0

4. Par darba kārtības apstiprināšanu.

Par 16 Pret 0

5. Par balsu skaitītāju iecelt LBF valdes locekli Artūru Ķelpi.

Par 16 Pret 0

6. Valdes locekļu ziņojumi.

A. Ķelpe izklāsta galveno paveikto Latvijas izlases menedžera darbā un uzteic sadarbību ar izlases treneri. J. Sala atgādina par paveikto saistībā ar jauniešu kausu, turnīru *Victor Latvia International* (turpmāk - “VLI”), ieskaitot ar finansējuma piesaisti no Rīgas domes. Atstāsta, ka ir izveidota reitinga komisija, tomēr joprojām nav pabeigts darbs pie iecerētās pārejas uz ELO sistēmu reitingam. Turklāt J. Sala ziņo, ka 2023. gadā tika sakārtota sistēma starp LBF un sacensību organizatoriem, atbildības sadalījums. LBF mājaslapā *badminton.lv* ir ietverta pilnīga informācija par spēlētāju licenču maksām. Ir uzsākts darbs pie klubu un spēlētāju reģistrācijas.

U. Krastiņš informē par Treneru komisijas atjaunošanu un jauno treneru komisijas nolikumu. Atstāsta par paveikto Shuttle time programmā un ieplānoto 2024. gadā. Norāda, ka ir jāsakārto jautājums par apmaksu Shuttle time apmācību vadītājiem. Informē par LBF dalību Eiropas Badmintona konfederācijas parabadmintona projektā, kas tika iesākta 2023. gada nogalē un turpināsies 2024. gadā.

I. Petrovskis informē par veikto darbu badmintona popularizēšanā, proti, 2023. gadā piecās Latvijas pašvaldības norisinājās Pasaules badmintona diena. I. Petrovskis turklāt informē par tiesnešu semināru un paveikto turnīrā VLI.

Valdes priekšsēdētājs V. Bajārs atgādina par priekšsēdētāja diviem svarīgākajiem uzdevumiem – uzraudzīt notikumus un motivēt federācijas amatpersonas, kad mazinās viņu motivācija. V. Bajārs atgādina, ka LBF jau otro gadu turpina darbu bez apmaksātiem darbiniekiem. Valdes priekšsēdētājs informē biedrus, ka 2024. gadā valsts piešķirtais finansējums no Izglītības un zinātnes ministrijas (turpmāk – “IZM”) ir 25030 euro. V. Bajārs atgādina, ka sākotnējais IZM piedāvājums bija tikai 10 000 euro, ka no šī gada tā vairs nav LSFP, kas piešķir finansējumu; kopumā 2024. gadā būs neliels finansējuma samazinājums salīdzinot ar 2023. gadu, lai gan sportistu skaits un aktivitāšu skaits ir palielinājies. V. Bajārs atgādina par LBF Valdes saraksti un pārrunām ar IZM, kas lika veikt korekcijas IZM piedāvātajā sākotnējā aprēķinā. V. Bajārs informējot par paredzēto valsts līdzekļu izmantojumu norāda, ka LBF turpinās rīkot treniņnometnes, kā arī VLI, lai gan šogad ir samazinājies Rīgas domes finansējums un IZM pagaidām nav izsludinājusi konkursu starptautiskām sacensībām Rīgā. Pozitīvā ziņa ir tāda, ka šogad ir iecerēti divi starptautiski U17 turnīri. Valdes priekšsēdētājs norāda, ka, lai nākamgad LBF saņemtu lielāku valsts finansējumu, ir jāpalielina bērnu un jauniešu skaits; viņš akcentē, ka IZM, izvēloties ļoti formālu pieeju, nav ņēmusi vērā tās sacensības, kuru nolikumā par rīkotāju nav minēta “LBF” un aicina biedrus un sacensību rīkotājus no tā izdarīt atbilstošus secinājumus. V. Bajārs informē, ka Valdē ir notikušies apspriedes ar 2 cilvēkiem, kuri varētu darboties lietveža vai ģenerālsekretāra amatā, piedevām pauž nožēlu, ka uz biedru kārtējo sapulci – augstāko federācijas lēmējinstitūciju - nav ieradušies daudz biedru. Noslēgumā LBF Valdes priekšsēdētājs aicina biedrus būt aktīvākiem un norāda, ka ikvienam biedram it jāpieliek roka kopējā darbā.

7. Lēmums par LBF Biedru maksu 2024. gadā.

Par 15 Pret 0 Atturas 0.

8. Lēmums par reitinga licences maksu 2024. gadā.

Diskusija. LBF Valdes loceklis Jānis Sala prezentē priekšlikumu, izveidot Amatieru Badmintona apvienības (ABA) klubiem, kas nav reģistrējušies kā LBF un noteikt statusu Klubs nav noteikts (KNN) spēlētājiem, kas nav piederīgi ne pie viena kluba. Federācijai ir būtiski pamudināt šos klubus iestāties federācijā, vienlaikus ir saprotams, ka reģistrēt biedrību nozīmē apgrūtinājumus. Arī pie klubiem nepiederīgus spēlētājus noteikti nevajag pazaudēt, tomēr viņi ir jāmudina iestāties klubos. Šo iemeslu dēļ, sākot no 2025. gada, būtu jāpaaugstina licenču maksa spēlētājiem, kas ir piederīgi LBF nereģistrētiem klubiem, vai arī nav piederīgi nevienā klubā. 2024. gadā maksa nav jāpaaugstina.

BK “Saulrīti” pārstāvisA. Romka jautā, cik ir šādu KNN spēlētāju. Valdes loceklis J. Sala atbild, ka vīriešu reitingā tādu ir zem 20.

Talsu Novada Sporta skolas pārstāvis E. Kviesis jautā, vai arī tagadējās – 2024. gadā iecerētās licenču maksas nav par zemu. BK “Rīga” T. Preinbergs jautā, vai šāds neliels pieaugums no licences maksu ieņēmumiem atrisinās problēmu kopumā – vai tas kādu pamudinās rīkoties un vai licenču ieņēmumi segs pieaugošās izmaksas reitinga sistēmas uzturēšanai. Valdes loceklis J. Sala atbild, ka tas ir tikai pirmais solis. Piemēram, iecerētajai ELO sistēmai būs lielākas izmaksas, Piebilst, ka federācijai nebūtu jāpelna ar licenču maksām. BK “Valmiera” un Valmieras novada sporta skolas pārstāvis U. Ābeltiņš norāda, ka peļņa ir jāņem no sacensību maksas. Jau minētais E. Kviesis piebilst, ka šādi federācija iedzīvotos uz sacensību organizētāju darba rēķina. Minētais J. Sala piebilst, ka sacensību rīkotājam nekas neliedz attiecīgi pacelt sacensību maksu. Rīgas Skolēnu Pils pārstāvis P. Gureckis norāda, ka vairāk spēlētāji nozīmē lielāku valsts finansējumu. Viņa ieskatā licenču maksas pieaugums nenozīmēs, ka samazināsies dalībnieku skaits sacensībās. Gunārs Lūsveris, bez pārstāvības tiesībām, jautā, vai ir zināms, cik lieli papildu ieņēmumi tiktu gūti no licenču maksas celšanas. Minētais J. Sala norāda, ka pašlaikieņēmumi no licenču maksām ir 1200/1300 euro gadā. Pieaugums nestu apmēram 1500 euro gadā. Minētais U. Krastiņš aicina atcerēties, ka cenas šobrīd pieaug visām precēm un pakalpojumiem. Tādēļ ģimenēs, kur badmintonu spēlē visi, un kas nesaņem 3+ priekšrocības, šāds cenu pieaugums var izrādīties ievērojams, pat ja atsevišķi ņemot varētu likties, ka paaugstināt maksu no 5 uz 10 euro, nav liels pieaugums.

“RTU sports” pārstāve Sanita Sveilenorāda attiecībā uz iespēju celt licenču maksas jau 2024. gadā, ka juridiski, ja lēmumu pieņem šodien, tas arī stājas spēkā ar šodienu. Tie kas jau ir samaksājuši, ir uzvarējuši. Kā uz to skatīsies pārējie? Viņa pieblist, ka cenas visur ir pieaugušas. Svarīgi ir laikus informēt spēlētājus. Piemēram, galda tenisā pastāv daudz iespēju, kā nomaksāt licences maksu. Galda tenisa federācijā bija arī plašas diskusijas par šo jautājumu. Arī Latvijas Galda tenisa federācijā 2025. gadā tiks celta licences maksa.

Minētais A. Romka piedāvā dubultot licences maksu ar 2025. gadu, viņam pievienojas minētais P. Gureckis. Minētais V. Bajārs piedāvā šogad maksu negrozīt, bet 2025. gadā palielināt. BK “Sigulda” pārstāvis A. Gureckis norāda, ka lielākās organizācijās, piemēram, sporta skolai šādā gadījumā būs jāmaksā divkāršs rēķins. Siguldas novada sporta skolas pārstāve K. Putniņa norāda, ka nav zināms, vai sporta skolai – būs jāmaksā vecākiem. Minētais E. Kviesis norāda, ka laicīgi iekļaujot šādas izmaksas sporta skolas budžetā, [Talsu] sporta skola tās spēs nomaksāt.

Nolemj: Latvijas Badmintona federācijas licences gada maksa 2024. gadā ir:

* 5 eur – jauniešiem līdz 18.gadu vecumam
* 10 eur – pieaugušajiem
* 0 eur – “Goda ģimenes”, jeb 3+ dalībniekiem
* 0 eur - senioriem, kas sasnieguši 65+ vecumu
* 0 eur - “Umpire Latvia” esošiem tiesnešiem

Latvijas Badmintona federācijas licences maksa par vienu turnīru 2024.gadā ir:

* 1 eur – jauniešiem līdz 18.gadu vecumam
* 2 eur – pieaugušajiem
* 0 eur – “Goda ģimenes”, jeb 3+ dalībniekiem
* 0 eur - senioriem, kas sasnieguši 65+ vecumu
* 0 eur - “Umpire Latvia” esošiem tiesnešiem

Latvijas Badmintona federācijas licences gada maksa 2025.gadā ir:

* 10 eur – jauniešiem līdz 18.gadu vecumam, kas reģistrēti kādā no LBF biedru organizācijām
* 15 eur – jauniešiem līdz 18.gadu vecumam, kas reģistrēti kādā no LBF registrētām amatieru badmintona apvienībām (turpmāk tekstā ABA)
* 20 eur - pieaugušajiem, kas reģistrēti kādā no LBF biedru organizācijām
* 10 eur - 65+ vecuma spēlētājiem, kuriem klubs nav noteikts (turpmāk tekstā KNN)
* 15 eur – jauniešiem, kuriem KNN un pieaugušajiem, kuri reģistrēti kādā no LBF reģistrētām ABA
* 20 eur – pieaugušajiem, kuriem KNN
* 0 eur - “Goda ģimenes”, jeb 3+ dalībniekiem, kas reģistrēti LBF biedru organizācijās vai ABA
* 0 eur - senioriem, kas sasnieguši 65+ vecumu un reģistrēti LBF biedru organizācijās vai ABA
* 0 eur - “Umpire Latvia” esošiem tiesnešiem

Latvijas Badmintona federācijas licences maksa par vienu turnīru 2025.gadā ir:

* 1 eur – jauniešiem līdz 18 gadu vecumam, kas reģistrēti LBF biedru organizācijās
* 2 eur – jauniešiem līdz 18 gadu vecumam, kas reģistrēti ABA
* 2 eur – pieaugušajiem, kas reģistrēti LBF biedru organizācijās
* 3 eur – pieaugušajiem, kas reģistrēti ABA
* 3 eur – jauniešiem līdz 18 gadu vecumam, kuriem KNN
* 3 eur – 65+ senioriem, kuriem KNN
* 5 eur – pieaugušajiem, kuriem KNN

“Goda Ģimenes”, jeb 3+ apliecība nav spēkā spēlētājiem, kuriem klubs nav noteikts (KNN).

Spēlētājam, kurš nav reģistrēts reitinga sistēmā, pirmajā turnīrā par licenci nav jāmaksā.

Par 14 Pret 0 Atturas 1

9. Lēmums par Gada pārskata apstiprināšanu.

Par 15 Pret 0

10. Lēmums par Revidenta ziņojuma apstiprināšanu.

Revidenta I. Popes ziņojums. Revidenta ieteikums ar Valdes lēmumu skaidri formulēt un padarīt oficiālākus, proti, legalizēt nosacījumus par to, kā federācijas līdzekļi tiek sadalīti spēlētāju dalībai starptautiskos turnīros. Tas novērstu pretenziju izvirzīšanu. Revidenta ieskatā līdzekļu līdzšinējā izmantošana ir pamatota un saprotama. Atzinumā šis ieteikums nav ietverts, jo līdzekļu izmantošana ir bijusi atbilstoša normatīvajos aktos paredzētajām prasībām.

Par 14 Pret 0 Atturas 0

11. LBF Revidenta apstiprināšana nākošajam gadam.

Par 14 Pret 0

**12. Diskusijas**

LBF Valdes priekšsēdētājs V. Bajārs aicina biedrus un klātesošos izteikt kritiku, novērojumus un komentārus. Siguldas novada Sporta skolas pārstāve K. Putniņa pateicas federācijai par darbu un aktivitāti. Kluba “RBS” pārstāve K. Gurecka jautā par federācijas gada plānu treniņnometnēm un citiem svarīgākajiem pasākumiem. Valdes priekšsēdētājs V. Bajārs atbild, ka tuvākā nometne ir iecerēta no 7. līdz 14. jūlijam Priekulē - jauniešu nometne (U15 – U19 vecuma grupām). Šogad notiks U15 Eiropas čempionāts U15 vecuma grupā un Eiropas čempionāts U19 vecuma grupā, kurā dalību apmaksās federācija. Oktobrī Ķīnā notiks pasaules čempionāts U19 vecuma grupā. Minētā K. Gurecka jautā, vai šajā pasaules čempionātā ir lietderīgi piedalīties. Minētais A. Gureckis norāda, ka tieši Pasaules čempionātā ir vērts piedalīties, jo tā dalību daļēji sedz ar BWF grantu un spēles izspēlē pa visām vietām. Minētais G. Lūsveris aicina uzturēt saikni ar sponsoriem arī pēc atbalsta saņemšanas. Sēdes noslēdz LBF Valdes priekšsēdētājs V. Bajārs, izsakot pateicību biedriem un amatpersonām un aicinot uz tikšanos nākamajās federācijas aktivitātēs.

Sapulces vadītājs: V. Bajārs ;

*(personiskais paraksts) (paraksta atšifrējums)*

Protokolists: U. Krastiņš ;

*(personiskais paraksts) (paraksta atšifrējums)*

**IZRAKSTS PAREIZS**

Biedrības “Latvijas Badmintona Federācija”

Valdes loceklis

(personiskais paraksts) (paraksta atšifrējums)

Rīga , 2024. gada 25. marts

(apliecinājuma vieta) (datums)